Document ID: 32008R0747

ΚΑΝΟΝΙΣΜΌΣ (ΕΚ) αριθ. 747/2008 ΤΗΣ ΕΠΙΤΡΟΠΉΣ
της 30ής Ιουλίου 2008
για την τροποποίηση του κανονισμού (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη διάρθρωση και τη δραστηριότητα των αλλοδαπών συνδεομένων επιχειρήσεων, όσον αφορά τους ορισμούς των χαρακτηριστικών και την εφαρμογή της NACE αναθ. 2
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, περί κοινοτικών στατιστικών για τη διάρθρωση και τη δραστηριότητα των αλλοδαπών συνδεομένων επιχειρήσεων (1), και ιδίως το άρθρο 9 παράγραφος 2 στοιχείο α),
Εκτιμώντας τα ακόλουθα:
(1)
Ο κανονισμός (ΕΚ) αριθ. 716/2007 θεσπίζει ένα κοινό πλαίσιο για τη συστηματική παραγωγή κοινοτικών στατιστικών όσον αφορά τη διάρθρωση και τη δραστηριότητα των αλλοδαπών συνδεόμενων επιχειρήσεων.
(2)
Είναι απαραίτητο να προσαρμοσθούν οι ορισμοί των χαρακτηριστικών των μεταβλητών έρευνας και ανάπτυξης για την κοινή ενότητα των στατιστικών εισαγωγής των σχετικών με τις αλλοδαπές συνδεόμενες επιχειρήσεις.
(3)
Είναι επίσης απαραίτητο να προσαρμοσθούν τα επίπεδα κατανομής κατά δραστηριότητα μετά την έκδοση του κανονισμού (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE, αναθεώρηση 2 (2).
(4)
Συνεπώς, ο κανονισμός (ΕΚ) αριθ. 716/2007 πρέπει να τροποποιηθεί ανάλογα.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 716/2007 τροποποιείται ως εξής:
1.
Το τμήμα 2 του παραρτήματος I αντικαθίσταται από το παράρτημα I του παρόντος κανονισμού.
2.
Ο πίνακας για τα επίπεδα κατανομής κατά δραστηριότητα 1 και 2 που αναφέρεται στο παράρτημα ΙΙΙ αντικαθίσταται από τον πίνακα που προβλέπεται στο παράρτημα ΙΙ του παρόντος κανονισμού.
3.
Ο πίνακας για το επίπεδο κατανομής κατά δραστηριότητα 3 που αναφέρεται στο παράρτημα ΙΙΙ αντικαθίσταται από τον πίνακα που προβλέπεται στο παράρτημα ΙΙΙ του παρόντος κανονισμού.
Άρθρο 2
Τα κράτη μέλη εφαρμόζουν το παράρτημα ΙΙΙ του κανονισμού (ΕΚ) αριθ. 716/2007 όπως τροποποιείται από τον παρόντα κανονισμό:
-
όσον αφορά τα επίπεδα 1 και 2 από 1ης Ιανουαρίου 2010 (για τα έτη αναφοράς 2010 και επόμενα)·
-
όσον αφορά το επίπεδο 3 από 1ης Ιανουαρίου 2008 (για τα έτη αναφοράς 2008 και επόμενα).
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 2008.

Labels: 4
19